প্রেসিডেন্ট ওবামা ইসরায়েল ও ফিলিস্তিনীদের শান্তি আলোচনা শুরু করার আহ্বান জানান
প্রেসিডেন্ট বারাক ওবামা, ইসরায়েলী ও ফিলিস্তিনীদের প্রতি, তাদের সংঘাতের প্রধান বিষয়গুলো নিয়ে শান্তি আলোচনা শুরু করার আহ্বান জানান। বৃহস্পতিবার রামাল্লায় ফিলিস্তিনী প্রেসিডেন্ট মাহমুদ আব্বাসের সঙ্গে এক যৌথ সংবাদ সম্মেলনে মি ওবামা ওই আবেদন জানান। ইসরায়েল ও পশ্চিম তটে প্রেসিডেন্ট হিসেবে তিনি এই প্রথম গেলেন।
যুক্তরাষ্ট্রের প্রেসিডেন্ট বারাক ওবামা ইসরায়েলের যুব সমাজকে এই আশ্বাস দিয়েছেন যে তারা ইসরায়েলের নিরাপত্তার ক্ষেত্রে যে হুমকির সম্মুখীন, তারা একা নয়। প্রেসিডেন্ট তাদের প্রতি ফিলিস্তিনীদের সঙ্গে শান্তি অর্জনের চেষ্টা চালানোর আহ্বান জানান। তিনি বলেন প্রকৃত নিরাপত্তার সেটাই একমাত্র পথ। বৃহস্পতিবার জেরুসালেমে বিশ্ববিদ্যালয়ের ছাত্র ছাত্রীদের সামনে তিনি ওই ভাষণ দেন। এর আগে প্রেসিডেন্ট বারাক ওবামা, ইসরায়েলী ও ফিলিস্তিনীদের প্রতি, তাদের সংঘাতের প্রধান বিষয়গুলো নিয়ে শান্তি আলোচনা শুরু করার আহ্বান জানান। তিনি বলেছেন তারা যেন আগে থেকেই বিরোধ নিস্পত্তির জন্য অপেক্ষা না করেন। বৃহস্পতিবার রামাল্লায় ফিলিস্তিনী প্রেসিডেন্ট মাহমুদ আব্বাসের সঙ্গে এক যৌথ সংবাদ সম্মেলনে মি ওবামা ওই আবেদন জানান। ইসরায়েল ও পশ্চিম তটে প্রেসিডেন্ট হিসেবে তিনি এই প্রথম গেলেন। মি ওবামা বলেন যদি দুপক্ষের কোন এক পক্ষ আশা করে যে সরাসরি আলোচনা হতে পারে যদি আগে থেকে সব কিছুর সমাধান করা যায়, তাহলে আলোচনার কোন মানে হয়না। মি আব্বাস বারবার জোর দিয়ে বলেছেন যে ইসরায়েল যতক্ষন না পশ্চিম তটে বসতি স্থাপনার কাজ বন্ধ না করে এবং পুর্ব জেরুসালেমে বাড়ি নির্মান করা বন্ধ না করে, তাহলে তিনি আলোচনা শুরু করবেন না। ওদিকে ইসরায়লী প্রধানমন্ত্রী নেতানিয়াহু দীর্ঘ দিন ধরে, কোন পূর্ব শর্ত ছাড়া মি আব্বাস কে সরাসরি আলোচনা শুরু করার আহ্বান জানিয়ে এসেছেন।